CSM Sighetu Marmației a prins ultimul loc de play-off după un gol marcat în minutul 5 al prelungirilor partidei cu Victoria Carei.
Dacă pentru careieni doar o victorie la Sighet, coroborată cu un rezultat pozitiv al celor de la Minerul Ocna Dej la Felix, aducea calificarea în TOP 4, în schimb, maramureșenii își asigurau calificarea cu un succes în condițiile în care Lotus s-a chinuit cu modesta Minerul.
Iar gazdele au avut de partea lor râul-ramul în meciul de sâmbătă. Împinși de la spate de un public entuziast, maramureșenii au deschis scorul prin Alexandru Zaharia dintr-un penalty acordat de centralul venit tocmai de la Tulcea.
Elevii lui Botan și-au jucat șansa până la capăt și au reuşit să egaleze în repriza secundă prin golul marcat de Darius Marina, în minutul 88. Centralul l-a eliminat pe portarul Fila Karoly pentru cumul de galbene cu cinci minute înaintea finalului iar apoi în minutul cinci al prelungirilor le-a acordat gazdelor al doilea penalty. Din care același Alexandru Zaharia a punctat pentru 2-1 și pentru calificarea in extremis în play off.
Victoria Carei va juca în play out și va începe aventura sâmbătă, acasă, cu Olimpia 1921 Satu Mare.
CSM Sighetul Marmaţiei: Oneţ Mihai, Simion Florin, Braşoveanu Alberto, Ndiaye Pape, Tomşa Gheorghe, Andreas Deivid, Abdulah Razak, Şofroni Cătălin, Mitruscak Leonardo (cpt.), Yolou Guigui.
Rezerve: Berintan Iosif, Buciuman Luca, Rostaş Bogdan, Matiş Denis, Negruţ Iannis, Anchidin Daniel, Hreniuc Raul, Paul Pedro, Roşianu Iuliu.
Antrenor: Zima George.
CSM Victoria Carei: Fila Karoly- Ciul Adrian, Dunca Dacian, Negrea Alex, Marina Eduard, Moldovan Tudor, Popovici Ciatău, Barta Norbert, Vajda Roland (cpt.), Barth Kevin, Hossu Andrei.
Rezerve: Villi Bence, Kinczel Ervin, Haiduc Raul, Negreanu Răzvan, Nyilvan Bogdan, Bârle Teodor, Horvath David, Tilinger Daniel, Marina Darius.
Antrenori: Pap- Deac Ioan şi Botan Marius.